CELEX: 62017CN0065
Language: fi
Date: 2017-02-06 00:00:00
Title: Asia C-65/17: Ennakkoratkaisupyyntö, jonka Corte suprema di cassazione (Italia) on esittänyt 6.2.2017 – Oftalma Hospital Srl v. CIOV – Commissione Istituti Ospitalieri Valdesi ja Regione Piemonte

8.5.2017   
            
            
               FI
            
            
               Euroopan unionin virallinen lehti
            
            
               C 144/25
            
         Ennakkoratkaisupyyntö, jonka Corte suprema di cassazione (Italia) on esittänyt 6.2.2017 – Oftalma Hospital Srl v. CIOV – Commissione Istituti Ospitalieri Valdesi ja Regione Piemonte
   (Asia C-65/17)
   (2017/C 144/33)
   Oikeudenkäyntikieli: italia
   
      Ennakkoratkaisua pyytänyt tuomioistuin
   
   Corte suprema di cassazione
   
      Pääasian asianosaiset
   
   
      Valittaja: Oftalma Hospital Srl
   
      Vastavalituksen tekijät: CIOV – Commissione Istituti Ospitalieri Valdesi ja Regione Piemonte
   
      Ennakkoratkaisukysymykset
   
   
               1)
            
            
               Onko 18.6.1992 annetun neuvoston direktiivin 92/50/ETY (1) 9 artiklaa, jossa säädetään, että liitteessä I B lueteltuja palveluja koskevat sopimukset on tehtävä 14 ja 16 artiklan säännösten mukaisesti, tulkittava siten, että edellä mainittuihin sopimuksiin sovelletaan kuitenkin edelleen [EY] 43, [EY] 49 ja [EY] 86 artiklassa tarkoitettuja sijoittautumisvapauden ja palvelujen vapaan tarjoamisen, yhdenvertaisen kohtelun ja kansalaisuuden perustuvan syrjinnän kiellon, avoimuuden ja syrjintäkiellon periaatteita?
            
         
               2)
            
            
               Mikäli ensimmäiseen kysymykseen vastataan myöntävästi, onko direktiivin 92/50/ETY 27 artiklaa, jossa säädetään, että tehdessään sopimuksen neuvottelumenettelyä noudattaen hankintaviranomaisten on kelpuutettava neuvotteluun vähintään kolme ehdokasta, jos sopivia ehdokkaita on riittävästi, tulkittava siten, että sitä sovelletaan myös hankintasopimuksiin, joiden kohteena ovat direktiivin liitteessä I B luetellut palvelut?
            
         
               3)
            
            
               Estääkö direktiivin 92/50/ETY 27 artikla, jossa säädetään, että tehdessään sopimuksen neuvottelumenettelyä noudattaen hankintaviranomaisten on kelpuutettava neuvotteluun vähintään kolme ehdokasta, jos sopivia ehdokkaita on riittävästi, sellaisen kansallisen lainsäädännön soveltamisen, jossa ei varmisteta sellaisten julkisten hankintojen avaamista kilpailulle, joista tehdään sopimus ennen 31.3.2004 annetun Euroopan parlamentin ja neuvoston direktiivin 2004/18/EY (2) antamista ja joiden kohteena ovat direktiivin 92/50/ETY liitteessä I B luetellut palvelut, mikäli sovelletaan neuvottelumenettelyä?
            
         
      (1)  Julkisia palveluhankintoja koskevien sopimusten tekomenettelyjen yhteensovittamisesta 18.6.1992 annettu neuvoston direktiivi 92/50/ETY (EYVL 1992, L 209, s. 1).
   
      (2)  Julkisia rakennusurakoita sekä julkisia tavara- ja palveluhankintoja koskevien sopimusten tekomenettelyjen yhteensovittamisesta 31.3.2004 annettu Euroopan parlamentin ja neuvoston direktiivi 2004/18/EY (EUVL 2004, L 134, s. 114).